จากข้อมูลของ Priceza พบว่า ในปี 2020 Social Commerce ผ่านช่องทาง Social Media มีสัดส่วนการซื้อขายมากที่สุดถึงกี่เปอร์เซ็นต์
ก. 56%
ข. 77%
ค. 40%
ง. 70%
จ. 25%
ข้อที่ถูกต้องได้แก่ ค.  เนื่องจาก เพราะจากข้อมูลของ Priceza พบว่า ในปี 2020 Social Commerce ผ่านช่องทาง Social Media มีสัดส่วนการซื้อขายมากที่สุดถึง 40%

จากข้อมูลของ Priceza พบว่า ในปี 2020 e-Commerce แบ่งออกเป็น 3 ช่องทางหลักๆ ทั้ง e-Marketplace, Social Commerce และ e-Retail หรือ e-Brand

โดย Social Commerce ที่ผ่านช่องทาง Social Media มีสัดส่วนการซื้อขายมากที่สุดถึง 40% เช่น LINE, Facebook, Instagram ขณะที่ e-Marketplace อย่าง Lazada, Shopee, JD Central.com ได้รับความนิยมรองลงมาถึง 35% และที่มีแนวโน้มเติบโตเพิ่มมากขึ้นจะเป็นในส่วนของ e-Retail หรือ e-Brand ที่ได้รับความนิยมถึง 25% โดยการซื้อทั้ง 3 รูปแบบส่วนใหญ่จะเป็นการซื้อผ่านสมาร์ทโฟนถึง 99% ซึ่งในจำนวนนี้ 70% มีการใช้สมาร์ทโฟนทั้งก่อนซื้อและหลังซื้อ โดย 77% ของการใช้สมาร์ทโฟนก่อนซื้อสินค้าจะเป็นการค้นหาข้อมูล และอีก 56% จะเป็นการเปรียบเทียบสินค้าที่ต้องการ

จากข้อมูลของ Priceza ยังพบว่า ผู้ซื้อส่วนใหญ่จะใช้เงินในการช้อปปิ้งออนไลน์ประมาณ 475 บาทต่อคน ลดลงจากปีที่แล้วที่มีการใช้เงินอยู่ที่ประมาณ 769 บาทต่อคน ส่วนหนึ่งเป็นเพราะกลยุทธ์ของ e-Marketplace ที่ต้องการดึงลูกค้ารายใหม่ให้เข้ามาใช้บริการ ด้วยโปรโมชั่นลดราคาทำให้การใช้เงินต่อคนลดลง ซึ่งการชำระด้วยการโอนเงินยังเป็นวิธีการชำระเงินที่ได้รับความนิยมสูงสุดถึง 43%